En kvinde, som tidligere har været kasserer i Klokkerholm Idrætsforening har i tilstået, at hun har bedraget klubben og stjålet 367.400 kr. fra klubkassen. Kvinden har taget pengene ved løbende at udstede checks til sig selv, og hun har også løbende overført penge fra foreningen til sin egen og sin datters konto. Kvinden har også været kasserer for personaleforeningen på det gamle rådhus i Dronninglund, og dem har hun også snydt. Hun har erkendt, at hun har taget 77.500 kr. fra foreningskassen. Ifølge anklageskriftet har underslæbet mod Klokkerholm IF stået på fra januar 2008 til oktober 2012, mens underslæbet mod personaleforeningen startede i januar 2010 og fortsatte frem til august 2012. Sagen kommer til at køre i Retten i Hjørring den 29. januar som en tilståelsessag.
En kvindelig kasserer i Klokkerholm Idrætsforening stjal en formue fra klubkassen.